Tella trudemt n ṭṭbiεa n uwadem, d ayen i yeɛnan tanefsit n uwadem ama d iḥulfan ama d ṭṭbiɛa-s d ttexmam-is. Ula d tagi, tettili-d s usemres n yirbiben akked tefyar timassaɣin. Tella diɣen trudemt s tigawt, ayagi, yettban-d deg tigawin d waddaden, meḥsub s tigawin ara nissin awadem ma yelha neɣ ala. Tella diɣen trudemt n tmeddurt, tettili-d i wakken ad tessefhem addad d tigawin n uwadem, meḥsub mi ara nissin tudert n yiwudam, ad nefhem tigawin d waddaden-nsen. Maca deg tezrawt-nneɣ, ad nerr lwelha-nneɣ ɣer trudemt n tfekka d trudemt n ṭṭbiɛa n uwadem, acku tirudam niḍen ( tin n tigawt d tin n tmeddurt) s umata, ur ggitent ara deg wamud-nneɣ. Ad d-nwali amek i d-yettban uglam n uwadem di tmacahut akked tezlit d umgired i yellan gar-asen.